รวบไอ้หื่นอุดรฯ ไล่ถีบรถ ฉุดนักเรียน ม.3 ชกท้องลากข่มขืนยับ 
รวบทันควันไอ้หื่นประกบถีบจยย.เด็กนักเรียนหญิง ม.3 ที่อุดรฯ ลากเข้าป่าชกท้องข่มขืนยับ อ้างเกิดอามรมณ์ทางเพศแบบฉับพลันทันใด แต่พฤติกรรมส่อถึงความหื่น ดักถีบรถมาก่อนแต่ไม่สำเร็จ เชื่อก่อเหตุแล้วหลายครั้ง ,เวลา 22.00 น. วันที่ 20 มี.ค.  ร.ต.อ.นิติพันธ์ สุภะดี รอง สว.สส.สภ.ห้วยหลวง อ.เมืองอุดรธานี ได้รับแจ้งจากสายตรวจ ตชต.หนองไฮ ว่ามีเหตุข่มขืนกระทำชำเรา ที่ป่าละเมาะบ้านเหล่า ริมถนนบ้านเหล่า-หนองไฮ ต.หนองไฮ จึงนำกำลังออกไปตรวจสอบ พบ น.ส.น้อง (นามสมมติ) อายุ 15 ปี ราษฎรบ้าน ต.หนองไฮ อ.เมือง จ.อุดรธานี ยืนร้องไห้อยู่ในชุดนักเรียน ให้การว่า เรียนอยู่ชั้น ม.3 โรงเรียนมัธยมมีชื่อแห่งหนึ่งในเขต อ.เมืองอุดรธานี ,เด็กหญิงผู้เสียหาย ให้การต่อว่า ก่อนเกิดเหตุ เมื่อเช้าวันที่ 20 มี.ค. ตนได้ไปทำกิจกรรมแก้ ร.ที่โรงเรียน เสร็จแล้วเพื่อนได้ไปดูหนังที่ห้างสรรพสินค้าในตัวเมืองอุดรธานี ถึงเวลา 21.00 น. ตนได้ขี่รถจักรยานยนต์กลับบ้านคนเดียว เมื่อมาถึงที่เกิดเหตุ ได้มีคนร้ายเป็นชาย สวมเสื้อยืดสีแดง กางเกงยีนส์ ขี่จักรยานยนต์ฮอนด้า เวฟ สีน้ำเงิน ไม่ติดแผ่นป้ายทะเบียน สวมหมวกกันน็อกเต็มใบสีแดง มาประกบถีบรถจักรยานยนต์ล้มลง แล้วลากตนเข้าไปในป่าละเมาะห่างจากถนนประมาณ 500 เมตร ตนต่อสู้ขัดขืน คนร้ายได้ชกท้องจนตนจุกไม่มีแรงขัดขืน คนร้ายลงมือข่มขืนจนสำเร็จความใคร่ 1 ครั้ง แล้วพูดเกลี้ยกล่อมและขู่ไม่ให้ตนไปบอกใคร ก่อนจะขี่รถประกบรถตนไปส่งที่บ้าน พอไปถึงบ้านจึงรีบวิ่งไปบอกแม่ และแจ้งตำรวจ ส่วนไอ้หื่นหลบหนีไป ตำรวจจึงได้ออกติดตามจับกุม,ต่อมา เวลาเที่ยงคืน ตำรวจได้จับตัวชายต้องสงสัยตามตำหนิรูปพรรณ ขณะขี่รถจักรยานยนต์ผ่านหน้าวัดป่าวนาราม ถนนอุดรธานี หนองบัวลำภู บ้านโนนบุญมี ต.นิคมสงเคราะห์ อ.เมือง จ.อุดรธานี จึงควบคุมตัวไปโรงพักทำการสอบสวน ทราบชื่อว่านายสี (นามสมมติ) อายุ 19 ปี อยู่ต.หนองไฮ อ.เมือง จ.อุดรธานี ทีแรกปากแข็งให้การปฏิเสธ แต่พอ น.ส.น้อง ผู้เสียหาย มาชี้ยืนยันว่านายสี เป็นคนร้ายได้ดักฉุดไปข่มขืนจริง ทำให้นายสี ถึงกับหน้าซีด และรับสารภาพว่า เป็นคนร้ายได้ที่ก่อเหตุข่มขืนจริง ,ผู้ต้องหา ให้การรับสารภาพว่า ทำงานเป็นพนักงานร้านไก่ทอดในห้างฯ แห่งหนึ่ง ในต.นาดี อ.เมือง จ.อุดรธานี อยู่กินกับภรรยาซึ่งเป็นแม่ม่าย มีลูกติด 2 คน ก่อนเกิดเหตุ ตนขี่รถไปทำธุระที่บ้านวังทอง ต.หนองไฮ กระทั่งมืดค่ำจึงได้ขี่รถกลับบ้าน และสวนกับผู้เสียหายที่หน้าปั๊มน้ำมัน พีที ถนนบ้านเหล่า–หนองไฮ ตนเห็นว่าหน้าตาดี จึงเกิดอารมณ์ทางเพศ จึงเลี้ยวรถกลับ ขี่ตามไปประกบแล้วสั่งให้จอดรถพร้อมกับใช้เท้าถีบรถให้ล้มลง ก่อนลากเข้าไปในป่าละเมาะข้างทาง แต่ผู้เสียหายขัดขืนตนจึงชกท้องจนแน่นิ่ง แล้วลงมือข่มขืนสำเร็จความใคร่ 1 ครั้ง แล้วพูดเกลี้ยกล่อม ทั้งขู่ห้ามนำเรื่องไปบอกใครแล้วตนได้ขี่รถประกบไปส่งถึงบ้าน ก่อนขี่รถหลบหนีกลับไป แต่มาถูกตำรวจจับกลางทาง ,ด้าน ร.ต.อ.นิติพันธ์ สุภะดี รอง สว.สส.สภ.ห้วยหลวง อ.เมืองอุดรธานี เผยว่า จากการสืบสวนทราบว่า ก่อนก่อเหตุประมาณ 30 นาที ในคืนเดียวกันผู้ต้องหา ได้ก่อเหตุ พยายามถีบรถนักเรียนหญิง 3 คน ซึ่งเป็นเพื่อนของผู้เสียหายและอยู่หมู่บ้านเดียวกัน ห่างจุดเกิดเหตุประมาณ 5 กม. แต่ไม่สำเร็จเพราะนักเรียนหญิงมาด้วยกันหลายคน และรถไม่ล้ม ทำให้คนร้ายขี่รถวนเพื่อหาเหยื่อรายใหม่ และพบเด็กขี่จักรยานยนต์มาคนเดียว จึงได้ขี่ตามและลงมือบริเวณที่เปลี่ยวห่างไกลหมู่บ้าน ซึ่งคิดว่าผู้ต้องหารายนี้เคยก่อเหตุมาหลายครั้ง แต่ผู้เสียหายไม่กล้าแจ้งตำรวจ จึงฝากเตือนผู้ปกครองอย่าให้ลูกหลานที่เป็นผู้หญิง เดินทางตามลำพังในเวลากลางคืน ให้มีเพื่อนและผู้ปกครองไปรับ เพื่อป้องกันเหตุร้ายที่จะเกิดกับลูกหลาน 
รวบทันควันไอ้หื่นประกบถีบจยย.เด็กนักเรียนหญิง ม.3 ที่อุดรฯ ลากเข้าป่าชกท้องข่มขืนยับ อ้างเกิดอารมณ์ทางเพศแบบฉับพลันทันใด แต่พฤติกรรมส่อถึงความหื่น ดักถีบรถมาก่อนแต่ไม่สำเร็จ
ถีบรถ,ถีบรถลากข่มขืน,จับไอ้หื่น,ข่มขืนม.3,ข่าวทั่วไป